اوتریش پرزیدنتی آلکساندر فان در بلن، آلمان فدرال کشفیات سرویسی‌نین (BND) 1999-2006 ایللری آراسیندا اوتریش‌ده جاسوسلوق فعالیتی آپاردیغینا دایر مطبوعاتدا یئر آلان خبرلرله باغلی باش ناظیر سباستیان کورز ایله کئچیردیگی مطبوعات کونفرانسیندا، ادعا‌لارین آیدینلاشدیریلماسی اوچون آلمان حکومتینه چاغری ائتدی.
فان در بلن، آوروپا بیرلیگی ایچینده دوست اؤلکه‌لرین بیر-بیری‌لری حاقیندا جاسوسلوق ائتمه‌سی‌نین موناسیبت‌لری ضعیفلتمه‌سی هابله قارشی‌لیق‌لی اعتیمادی آزالداجاغینی قید ائدیب.
"دوست دولت‌لر آراسیندا جاسوسلوق، غیری-آدی، آرزو ائدیلمه‌ین و عینی زاماندا قبول ائدیلمز" ایفاده‌سینی ایشله‌دن فان در بلن، آلمان حکومتی‌نین بعضی سوال‌لاری بؤیوک بیر شفاف‌لیق ایچینده جواب وئرمه‌سی لازیم اولدوغونو وورغولادی.
فان در بلن، بو اؤلکه‌یه عایید کشفیاتین 1999-2006 ایللری آراسیندا 2 مین موسسیسه و شخصه عایید تلفون، الکترون پوست کیمی موختلیف ایرتیباط عامل‌لرینی گئتدیگینه دایر ادعا‌لارین دوغرو اولوب اولماماسی‌نین، اگر حقیقتی وارسا  جاسوسلوغون احاطه ائتمه‌سی ایله داوام ادیب ائتمدیگی‌نین آچیقلانماسی لازیم اولدوغونو سؤیله‌دی.
باش ناظیر سباستیان کورز دا آلمانیایا قارشی جاسوسلوق ادعا‌لاری‌نین ایلک دفعه گوندمه گلمدیگینی، 2014-جی ایلده بنزر بیر وضعیتین یاشاندیغینی آنجاق آلمانیانین امکداش‌لیق ائتمدیگی اوچون مسئله‌نین آیدینلاتمادیغینی خاطیرلاتدی.
کورز، دوست اؤلکه‌لر آراسیندا جاسوسلوق ائدیلممه‌سی لازیم اولدوغونو بیل‌دیره‌رک، آلمانیانین مسئله‌نین تام آیدینلاشدیریلماسی اوچون امکداش‌لیق ائتمه‌سی لازیم اولدوغونون اهمیتینه ایشاره ائتدی.
اؤلکه‌نین اؤنده  گلن قزئت‌لرین‌دن در استاندارددا یئر آلان بیر خبره گؤره آلمان فدرال کشفیات سرویسی، 1999 ایله 2006 آراسیندا جمعی 2 مین تلفون، فاکس و موبیل باغلانتی ایله الکترون پوست عنوانینی ایزله‌دی.
خبرده آلمان کشفیاتی‌نین، ناظیرلیک‌لر باشدا اولماقلا، اولوسلار آراسی شیرکت‌لر بعضی ایسلامی تشکیلات‌لار ایله سیلاح تیجارتچی‌لرینی تعقیب ائتدیگی بیلدیریلیر.
آرا‌لاریندا آمریکا، ایران، ایسرائیل و قوزئی کوه کیمی اؤلکه‌لرین ده اولدوغو 75 سفیرلیگین تلکومونیکاسیون باغلانتیلارینین آلمان فدرال کشفیات سرویسی طرفین‌دن دینلدیگینی وورغولارکن، بنزر ادعا‌لارین 2015ده آلمان در اشپیگل ژورنالیندا ده چیخدیغی خاطیرلادیلدی.
